Més de 400 membres de tota la comunitat educativa d'Alaquàs es manifesten en contra de la guerra
04/04/2003 15:03:00

# Més de 400 membres de tota la comunitat educativa d'Alaquàs es manifesten en contra de la guerra

*   04/04/2003 15:03:00
*   [Imprimir](#)
*   Compartir
*    https://www.alaquas.org/documento.asp?id\_do=8526

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8526%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%20400%20membres%20de%20tota%20la%20comunitat%20educativa%20d%27Alaqu%C3%A0s%20es%20manifesten%20en%20contra%20de%20la%20guerra)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8526/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8526/8526_Form_4.jpg)](https://www.alaquas.org/ficheros/documentos/2003/2/8526/8526_Form_10.jpg "<a href='https://www.alaquas.org/ficheros/documentos/2003/2/8526/8526_Form_10.jpg' target=_blank><i class='fa fa-external-link' aria-hidden='true'></i>.Més de 400 membres de tota la comunitat educativa d'Alaquàs es manifesten en contra de la guerra</a>")

La concentració ha estat organitzada per la Comissió d'Educació per la Pau, sorgida arran de la iniciativa del Consell Escolar Municipal

Més de 400 membres de tota la comunitat educativa d'Alaquàs es concentraren el dijous 3 d'abril a les 17:30 hores de la vesprada a la plaça de la Constitució d'Alaquàs per a manifestar-se en contra de la guerra d'Iraq. Alumnes, professores i professors, directores i directors dels centres educatius així com les mares i els pares digueren una vegada més en Alaquàs NO A LA GUERRA. A la concentració, en què es va destacar també la presència de l'Alcalde d'Alaquàs, es va llegir un manifest de denúncia i es va realitzar una xiulada col·lectiva per les i els presents.

Aquesta concentració ha estat organitzada per la Comissió d'Educació per la Pau, creada el passat 26 de març arran de la iniciativa del Consell Escolar Municipal per tal d'adherir-se al manifest fet públic per la Plataforma per la Pau d'Alaquàs i emprendre així activitats de denúncia en contra d'aquest conflicte internacional. Aquesta Comissió, que està integrada per representants dels diferents centres educatius d'Alaquàs, s'encarregarà de coordinar totes les iniciatives que es duguen a terme en tota la comunitat educativa de la ciutat.

La Comissió d'Educació per la Pau té previst organitzar altres activitats en els pròxims dies. Així, el dijous 10 d'abril a les 11:45 hores del matí realitzaran una solta de coloms i globus des de tots els centres educatius d'Alaquàs com a símbol de la pau. El col·lectiu va decidir també en l'última reunió realitzar unes trobades educatives periòdiques que tinguen com a referència l'educació en valors i la cultura de la pau i on es puguen comunicar i compartir experiències didàctiques i projectes educatius basats en valors. Aquestes trobades tindran com a marc el Castell d'Alaquàs com a Centre Cultural.